Christian Identity -liike

Christian Identity -liike on pohjoisamerikkalainen uususkonnollinen liike, jolle on ominaista usko valkoiseen ylivaltaan ja antisemitismiin. Liikkeen kannattajat uskovat, että Raamatussa kerrottu liitto tehtiin Jumalan ja anglosaksien sekä muiden euroooppalaisten kansojen välillä, jotka ovat Israelin kymmenen kadonnutta heimoa."Christian Identity". adl.org. Anti-Defamation League.

Christian Identity -liike ei ole järjestäytynyt uskonto, ja sitä harjoittavat yksilöt, riippumattomat seurakunnat ja jotkut vankilajengit, eikä se ole sidoksissa tiettyihin kristillisiin kirkkokuntiin. Sen teologia on kristinuskon rodullinen tulkinta.Eck, Diane (2001). A New Religious America: How a "Christian Country" Has Become the World's Most Religiously Diverse Nation. New York: HarperCollins. s. 347. .Buck, Christopher (2009). Religious Myths and Visions of America: How Minority Faiths Redefined America's World Role. Westport, CT: Praeger Publishing. s. 107, 108, 213. .

Christian Identity -liikkeeseen perustuvat uskomukset kehittivät ensisijaisesti 1900-luvun alussa sellaiset kirjoittajat, jotka pitivät eurooppalaisia ​​niin sanottuna valittuna kansana. Juutalaisia ja muita kuin valkoisia he puolestaan pitivät Kainin kirottuina jälkeläisinä ja uskoivat olevan "käärmeen sekasikiöitä". Tätä uskomusta kutsutaan yleisesti käärmeen siemeneksi tai kahden siemenlinjan opiksi. Valkoista ylivaltaa kannattavat lahkot ja jengit omaksuivat myöhemmin monia näistä opetuksista."Bigotry Behind Bars: Racist Groups In U.S. Prisons". Anti-Defamation League. adl.org. October 1998.

Christian Identity -liike edistää ajatusta, että kaikki ihmiset, jotka eivät ole täysin eurooppalaista syntyperää joko tuhotaan tai orjuutetaan, jotta ne voivat palvella valkoista rotua uudessa Jeesuksen Kristuksen taivaallisessa valtakunnassa maan päällä. Sen oppi sanoo, että vain niin kutsutut adamilaiset eli valkoiset ihmiset voivat saavuttaa pelastuksen ja päästä paratiisiin. Monet sen kannattajista ovat millennialisteja.Barkun, Michael (2014). Religion and the Racist Right: The Origins of the Christian Identity Movement. University of North Carolina Press. .

Yhdysvaltalaisjärjestöt Anti-Defamation League ja Southern Poverty Law Center pitävät Christian Identity -liikettä rasistisena, juutalaisvastaisena ja valkoista ylivaltaa kannattavana."Christian Identity". splcenter.org. Southern Poverty Law Center.

 Lähteet 

Luokka:Yhdysvaltalaiset uususkonnot
Luokka:Antisemitismi
Luokka:Valkoinen ylivalta